# data[].attributes.body
Ankoatra ny gidro/varika, inona koa ireo biby fady amin'ny Malagasy? Inona no antony?

# data[].attributes.attachment_link.readable_text
Andrianarisoa Andy n°02

Andriantsoamberomanga Maeva n°04

Rajoelina Vanona n°12

Rakotonirina Vanille n°14

I- Famaritana

Iaraha-mahalala fa ny fady dia zavatra tsy azo atao, zavatra voarara, ty azo kasihina, rano tsy azo sotroina, hanina tsy azo hanina , tany tsy azo diavina, ohatra. Ny mankahatra fady, hono, dia miantso loza ho an'ny tenany. Ny mandika na manota fady dia tsy maintsy alam-pady.
II-Ny karazana fady
Maro dia maro tokoa ny fady tamin'ny ntaolo fahiny, ary mbola misy amin'izy ireny aza no raikitra mandraka ankehitriny. Tsy ho voatanisa tsiraray etoana akory izy rehetra ireny. Ny sasantsasany izay navesa-danja indrindra tamin'ny fiainana angaha no ilazana ohatra no sady lahatra araka ny fototra niorenana sy niaviany, satria mazàna manazava ny antony nahatonga azy rahateo izany.

1-Ny fady amin'ny fivavahana

Azo atambatra ho iray amin'ny fady momba fady momba ny fivavahana ihany ny fady momba ny ody, ny sampy, ny razana, ny vintana sy ny fanandroana.
Fady,ohatra ny andro alakamisy teto Imerina sy tany amin'ny Betsileo sy ny Sakalava:tsy mivoaka handranto amin'io andro io, tsy manorin-trano tsy mitokan-trano vao.
Miantso matoatoa,hono, ny misioka amin'ny alina ka fady.Fadin'ny mpitahiry sampy ny any mpitahiry ody ny mihinan-ken'ondry,ny mihinana tongolo, hazandrano,sokina, tsipoy na papelika; sifotra, tsimperipery, tantely, akoho, henan-kisoa, ny misotro ronono, ny miompy saka na alika mainty, ny mandingana afo...sns

Fady ny manorin-trano eo afovoan'ny tany lemaka na ambodi-lohatsa. Fady ny matsirika ati-fasam-bao sy ny mandalo fasana vao avy nandevenana fa mahafoy ny andro iainana, hono, izany. Fady ny Sihanaka ny mifoka rongony. Fady ny mandry miantsimo loha, fa ny mpamosavy matin'ny tangenana no alevina mianatsimo loha. Fady ny mandaka ny andry eo afovoan-trano.

3-Ny fady amin'ny sakafo

Ny mihina-mandry mahakofona ray aman-dreny,ny mandohalika misotro rano an-doharano dia mahatezitra ny Vazimba,mampaditra ankizy ny mampisotro roatram-bary azy.ny foko sasany mifady voasarimakirana,mananasy,bibasy, voantsiperifery,sakamalaho...sns

Misy ny biby tsy azo vonoina fa noheverina hitoeran'ny ambiroan'ny andriana efa lasan-ko razana toy ny voay, ny babakoto, ny lambo, ny amalona any amin'ny Tanala.

Tsy maitsy atomboka avy any ambany ny asa tanimbary, fady ny misatroka miasa tanimbary, tsy azo atsatoka ny angady. Ny misioka any an-tanimbary, ny mamaky tanimbary amin'ny andro talata dia miantso fody. Ny velon-dray aman-dreny tsy mamboly hazo vaventy fa mahafoy ny andro iainana. Ny katsaka efa matoy tsy tokony ho kasikasihina sao dia lanin'ny voalavo.

III- Ny anton'ny fady

Raha fakafakaina sy dinidinihina ireo fadifady samihafa notsongaina tamin'ny maro ireo, dia hita fa misy ny mari-pototra azo hazavaina amin'ny fomba mitombina ara-drojonkevitra:

-fitsapana ny lala-tsy mahazatra

-fady naorin'ny rafi-piarahamonina, vokatry ny fifanajana sy ny fitandroam-pihavanana izay anisan'ny zava-masina tamin'ny Ntaolo

-tsy fanajana

-lalam-pifampifehezam-pokonolona ny fady maro fahiny

-fitandroam-pahasalamana

-fiarovana sy fitandroana ny fahasalaman'ny mpiaramonina

-fifanandrifian-javatra sendra nitranga tamin'ny fiainana

-fitsimbinana aina, fitandrovana ny tontolo iainana

Tokony ho tsarovantsika ankehitriny koa fa tamin'ny Ntaolo dia ilay fandrarana, ilay zavatra asaina fadina , fa tsy ny famaizana na ny loza ambara fa hateraky ny fandikana fady no tena foto-javatra: fomba iray nentiny nanoritra fitsipi-piainana mirary sy mendrika izany.
Tsy azo odian-tsy hita anefa fa misy fady izay vokatry ny finoanoam-poana, misy fady tsy mitombina na amin'inona na amin'inona fa toa nataotao sy noforomporonina hamefifefy ny fiainana.

IV-Ny ala faditra

Ny faditra dia antambo, loza, fahoriana, vintan-dratsy , na vintana tsara fa mahery loatra, aretina avy amin'ny mosavin'olona, ny poizin'ny tangena nosotroina nefa tsy nahafaty, ny fanahy ratsy mampahory sy mahafarofy.
Samy hafa arakaraka ny toetran'ny faditra alana ny mpanala faditra antsoina:
-ny mpanondro: manila faditra ny zazakely ratsy na mahery vintana
-ny mpisikidy: ho an'ny aretina, na mosavin'olona na poizina
-ny mpanao hitsakandro na olon-javatra : manila ny fanahy ratsy
-ny mpanao andro: manamasina ody
-ny mpitsioka andro: mpandrava orana
Mivavaka amin'ny sampy kosa no manampy ny ala-faditra mba hisorohana na hanaisorana ny loza amin'antambao sy ny ratsy.
Ny olona alana faditra dia mankeo atsimon'ny andry ao an-trano na ao an-tokotany atsimo-trano.Misy ny olona iray mitana ireo zavatra analana faditra dia ny mpanala faditra eo akaikiny manao tonom-bavaka mialoha ny fanalam-paditra.

Vita izany antso ranom-bavaka izany, dia aroso ny tena fanalam-paditra. Mijoro eo anaty varavarambe ny mpanala faditra; eny an-tanany ny zavatra enti-manala faditra; tsy azon'olona sembantsembanina izy eo, ary na ny miherika aza tsy azon'ny mpanatrika atao sao manampontsampona ny fialan'ny loza, hono, izany. Ary raha vao tapitra ny teniny dia mihazakazaka haingana manary ilay faditra izy, ary mivavaka.
Dia raisin'ny mpanala faditra ny Zavatra: vola na akoholahy.
Ary mankao an-tokonam-baravarana izy manao hoe: "Fadirako tsy hiditra ity tokonam-baravarana ity ny loza!"
Kapainy miaraka amin'izay eo an-tokonana eo ny tendan'ilay akoho, ary tantazany amin'ny ravin'akondro ny rany; tentenany ny ran'ilay akoholahy ny hohon'ny ankikely tanany havia, ny tendakeliny, ny hohon-tongony. Ny ravin'ankodro entiny amin'izay lohan'ny fianakaviana efa mipetraka ao avara-patana, ary ny fatin'ilay akoholahy, na izay zavatra nifadirana dia entina ariana any atsimon-trano no sady manantitra ny faditra izy manao hoe: "Fadiro ity ny ratsy, ny antambo, ny loza!"
Mitsangana koa ny mpanatrika miara-mandrora amin-drikoriko no sady mandeha mianatsimo, fa any no heverina ho fiavian'ny loza; ny alam-paditra koa mitsangana ka manakopaka sy mamadika ny lamba tafiny; ilay nitana ny zavatra nanalam-paditra mandeha misasa Tanana. Ary ny fiteny hoe tola-paditra zava mahery dia enti-milaza ny hasin'izany fanipazana sy fanariana ny zavatra enti-manala faditra izany.

V-Ny sorona

Ny atao hoe sorona dia arakaraka ny haren'ilay olona; ao ny misorona zava-manana aina toy ny akoho, ny ondry, ny omby; ao indray ny misorona zavamaniry toy ny zozoro avo noho ny namany mba hahaleo hahalasa sy hitombo fananana ka tsy haniry olona fa ho irin'olona izay misorona azy.
Tsy mba fomban'ny Ntaolo ny nanao sorona olombelona, toy ny fanaon'ny mponina sasany tany amin'ny firenen-kafa fahagola tany. Ny hany voalazan'ny tantara ho olombelona saika hatao sorona dia i Trimofoloalina faha-Andriamasinavalona. Fa natahorana ho vokisan'ny zanany hihodina tamin'Andriamasinavalona ny vahoaka ka notoroan'Andriamampandry hanao sorona olona izy.
Kanefa tamin'ny taona 1972 dia nisy sorona velona tao amin'ny faritanin'i Mandraka. Fa misy izany anga-drazana masiaka mitaky soron'olona velona izany, hono, ao an-tampon'Angavo. Vehivavy bevohoka no novonoin'ny olona ary ilay zaza tao an-kibony no nataon'ny olona sorona, fa io, hono, no notakin'ilay anga-drazana!

Anisan'ny fomba fanadiovana sy fidiovan-tena ara-pivavahana fanaon'ny foko Antemoro monina ao amin'ny faritr'i Vohimasina, any amin'ny faritany manamorona ny vinanin'ny Faraony ny fafy.
Fafy rano, fafy toaka, fafy ran'omby, na sosona omby mihitsy aza, no tsy maintsy ataon'izay manota fady.
Ota fady tena mamohehatra mihitsy no anaovana fafy ran'omby na sorona omby. Ohatra zana-bady no manao firaisam-panambadiana amin'ny raikeliny. Rarahana ran'ilay omby ny lohan'ny renin'ilay zazavavy.
Raha ota fady haverina fa lehibe dia izao no fomba: tatahana ny kibon'ilay omby novonoina, esorina ny tsinainy sy ny ao antiny rehetra, ampidirina ao anaty kibony ilay vehivavy, atao mandrakotra azy tanteraka ny hoditr'omby ary ny lohany atodika any amin'ny vodin'omby ka misy ny vavaka avy eo. Mivoaka amin'izao avy tao an-kibon'ilay omby ilay vehivavy rehefa vita izay, dia mihazakazaka makeny an-drenirano arahin'ny tovolahy sy ny tovovavy izay mitoraka azy amin'ny tsinain'ilay omby. Miroboka ao anaty rano ilay vehivavy, ary tsindrin'ireo tovovavy nanaraka azy amin'ny lohany ka intelo alentiny any anaty rano. Dia arian'ilay vehivavy hivalana ny rano ny akanjony feno ra; ary soloin'ny havany iray akanjo madio izy. Vita ny fafy; madio ilay vehivavy ary mpianadahy hatreo izy sy ilay lehilahy niarahany nanota fady. Ohatra iray tamin'ny fafy izay.

# data[].attributes.attachment_link.description
NY FADY Andrianarisoa Andy n°02 Andriantsoamberomanga Maeva n°04 Rajoelina Vanona n°12 Rakotonirina Vanille n°14 Ventin-teny I- Famaritana II-Ny karazana fady 1-Ny fady amin'ny fivavahana 2-Ny fady amin'ny fiarahamonina 3-Ny fady amin'ny sakafo 4-Ny fady momba ny biby 5-Ny fady momba ny zavamaniry III- Ny anton'ny fady...

# data[].attributes.body
Inona avy ireo fady fantatrao momba ny gidro/varika eto Madagasikara? Milazà iray avy.

# data[].attributes.attachment_link.readable_text
The Lemur Action Plan

The action plan outlines the work needed to save the 100+ species of lemur across the island, and details the resources needed to implement the plan.

Download Action Plan

We are committed to working together to save them from extinction.

The Lemur Conservation Network unites over 50 conservation organizations working to protect over 100 species of lemurs across their island home in Madagascar. We aim to implement the crucial lemur survival action plan, protect lemur habitat, and save lemurs from extinction.

Our members work closely with local communities in Madagascar, and we strongly believe that in order to help lemurs, we must support the Malagasy people. We are all in this together!

We are making progress every day, but there is a lot of work to do.

Donate to Help Lemurs

Learn about our members, and find one to support. Filter by type of lemur, type of conservation work, and more.

Find an Organization to Support

How You Can Help Lemurs

Thank You to Our New Lemur Supporters

Lemur Bags

Lemur Bags-a new line of drawstring backpacks, day bags and duffle bags-is donating 15% of profits to lemur conservation. Enter code LCN10OFF to get 10% off.

Visit Website Read Interview

Eyes of the World Films

50% of sales from their stunning new documentary about deforestation in the Andasibe region of Madagascar will support the Lemur Conservation Network.

Visit Website Read Interview

# data[].attributes.attachment_link.description
The Lemur Action Plan The action plan outlines the work needed to save the 100+ species of lemur across the island, and details the resources needed to implement the plan. Download Action Plan The Lemur Conservation Network unites over 50 conservation organizations working to protect over 100 species of lemurs across their island home in Madagascar.